open-index/open-wikipedia-markdown huggingface dataset:
Concello de Vilaxoán

O **Concello de Vilaxoán** existiu formalmente como concello de seu de 1836 a 1913, cando se integrou no de Vilagarcía de Arousa.

## Historia e características 
En 1812 Rubiáns e Sobrán formaron concellos. Coa reforma de 1835 Rubiáns e Sobrán pasaron a integrarse no Concello de Vilagarcía. Logo das protestas, o Concello de Vilaxoán constituiuse o 5 de decembro de 1836 coas parroquias de Sobran, Sobradelo e András, sendo o seu primeiro alcalde José Torrado. O 1 de marzo de 1913 produciuse a fusión dos concellos de Vilagarcía, Vilaxoán e O Carril nun único concello baixo o nome de Vilagarcía de Arousa, con Valeriano Deza como único alcalde.

## Véxase tamén 
### Outros artigos 
* Vilagarcía de Arousa
### Ligazóns externas 
* Concello de Vilaxoán-1836-1913
Festa da Becerra (Colmenar Viejo)

A **Festa da Becerra** (en ) é unha celebración que se realiza en Colmenar Viejo, na Comunidade de Madrid, o último sábado de xaneiro de cada ano (até o ano 2016 celebrábase o 2 de febreiro). Nesta festa, declarada Festa de Interese Turístico Nacional, vinte e cinco becerras pasean polas rúas do concello até confluír na praza da vila.

## Historia 
Segundo historiadores como Julio Caro Baroja, as orixes desta festa poden remontarse á civilización romana, onde os mozos se disfrazaban con peles de animais e cornamentas e corrían detrás das mulleres simbolizando así un intento de reanimar a fertilidade unha vez rematado o inverno.

Centrando a atención en Colmenar Viejo, as orixes desta celebración datan do século XIII, momento en que se consolidou o concello. Esta celebración, que amosa a tradición gandeira da cidade rememorando a tradición do traslado de reses, foi declarada Festa de Interese Turístico Nacional en 1986.

En 2016, convocouse unha consulta popular no concello para que os veciños decidisen en que data preferían que se celebrase a festa da becerra, podendo elixir entre o 2 de febreiro ou o último sábado de xaneiro. No proceso participaron 980 veciños, 704 dos cales votaron a prol do último sábado de xaneiro e 272 o 2 de febreiro.

Malia isto, e de xeito excepcional, en 2019 esta festa celebrouse o 2 de febreiro e non o último sábado de xaneiro tal e como se acordou na consulta municipal xa que ese ano cadrou en sábado. Esta decisión adoptouse tras unha reunión do alcalde Jorge García Díaz coa *Asociación de Vaquilleros e Vaquilleras* de Colmenar Viejo onde se abordou o tema dadas as especiais circunstancias do calendario.

## Descrición do festexo 
Participan vinte e cinco figuras que percorren as rúas do municipio até confluír na praza do concello simulando ser becerras con nomes como *Arrimadita* ou *Relamida*. Cada becerra sae dunha vivenda e vai acompañada polo maioral, os vaqueiros e os taleigueiros, cada un cunha indumentaria particular, en moitos casos conservada de xeración en xeración.

Cada unha delas realiza un percorrido até chegar á praza da vila onde exhiben adornos e cores a través dun baile característico onde simulan embestir aos vaqueiros.

Trala exhibición, cada becerra volve ao lugar de saída e alí simúlase a súa morte con tres tiros de escopeta ao aire. Finalizado ese acto, metaforicamente bébese o sangue do animal morto, que en realidade é unha sangría limoada, que degustan todos os asistentes ao acto, ademais de rosquillas típicas dese día.

## Recoñecementos 
O 23 de decembro de 1985 a Secretaría Xeral de Turismo aprobou unha resolución pola que se concedeu o título de Festa de interese turístico nacional á Festa da Becerra de Colmenar Viejo. Esta resolución publicouse no BOE o 14 de xaneiro de 1986.

## Notas 
## Véxase tamén 
### Outros artigos 
* Colmenar Viejo
Manuel López González (Maside)

**Manuel López González**, nado en Maside cara a 1906, foi un sindicalista e político galego.

## Traxectoria 
Fillo de Leopoldo López Lois. En xaneiro de 1931 foi elixido secretario do Centro Republicano Autonomista de Maside que presidía José López Lois. Foi correspondente de *El Pueblo Gallego* en Maside durante a República, e colaborou en *La Lucha*. Afiliado á UGT, foi presidente do Centro Obrero de Maside. Militante do PSOE, foi o presidente da Agrupación Socialista de Maside. Coa folga xeral revolucionaria de 1934 foi detido e procesado na causa 504/34 de Ourense. Foi elixido vicepresidente da Fronte Popular de Maside en febreiro de 1936, pasando a ocupar a presidencia ao mes seguinte. En xuño de 1936 foi reelixido secretario xeral da Federación Comarcal de Organizacións Obreiras do Partido de Carballiño e Amoeiro.

Co golpe de Estado do 18 de xullo de 1936 agochouse nun burato do tellado dunha palleira de Tomás Lama Salgado. Logo dunha confidencia duns veciños, o 24 de agosto de 1937 unha patrulla de soldados e milicianos rexistrou Maside, detiveron a súa noiva Artemia López e outros tres veciños. Como consecuencia da lectura das cartas que Manuel lle enviara a Artemia, deduciron o lugar do seu agocho e foi detido o 27 de agosto. Ingresou na Prisión Provincial de Ourense. Xulgado en consello de guerra en Ourense na causa 1199/37 por rebelión militar o 5 de febreiro de 1938 xunto con Leopoldo López Lois, Luis López González, Tomás Bermello González, Evaristo Carbón, Francisco e Manuel Gómez, Eduardo González Pérez, Tomás Lama Salgado e Celso Martínez, foi condenado a pena de morte; a condena foi conmutada por cadea perpetua o 13 de setembro. Abríronlle expediente de responsabilidades políticas en 1941. Conmutada a pena a doce anos, cumpriu condena na Prisión Provincial de Ourense, de onde saíu en liberdade condicional en maio de 1941. Traballou como axente comercial en Maside. En 1942 pasou a traballar como contable en Vigo.

Marchou a Arxentina en 1951 e integrouse na Asociación Hijos del Ayuntamiento de Maside. En 1959 converteuse no director da revista *Maside*, órgano da asociación. En xuño de 1959 foi elixido presidente da asociación. Foi xerente da Casa de Galicia de Buenos Aires. Visitou Maside en 1965.
## Vida persoal 
Casou con Artemia López.
## Notas 
## Véxase tamén 
### Bibliografía 
* 
### Ligazóns externas 
* Ficha en Memoria da Coruña
* Expediente persoal do recluso Manuel López González
Rafa Tresaco

**Rafael Tresaco Blasco**, nado en Sabiñánigo o 24 de agosto de 2000, é un futbolista español que xoga como dianteiro na Cultural Leonesa, da Segunda Divisíon.

## Traxectoria 
Formouse como futbolista na canteira do Real Zaragoza, no que ingresou con dez anos e no que permaneceu ata a maioría de idade. O 19 de febreiro de 2019, despois de non chegar a un acordo sobre un novo contrato, abandonou o club e uniuse ao Rayo Cantabria.

En abril de 2019 foi subido ao primeiro equipo do Racing de Santander, na Segunda División B, para cubrir a baixa de Jon Ander. Debutou 11 días máis tarde, substituíndo a Alberto Noguera nun partido ante o Amorebieta. 

Posteriormente xogou no Marbella, no Algeciras e no Huesca B. En agosto de 2023 subiu ao primeiro equipo do Huesca, no que xogou ata o ano seguinte, cando pasou ao Zamora.

O 26 de xuño de 2025, a Cultural Leonesa anunciou a súa fichaxe.

## Notas
José Antonio Etxebarrieta

**José Antonio Etxebarrieta Ortiz**, nado en Bilbao o 3 de abril de 1940 e finado na mesma cidade o 3 de abril de 1973, foi un avogado español e dirixente de ETA, irmán de Txabi Etxebarrieta. 

## Traxectoria 
Militante de EGI, en 1958 foi detido por primeira vez cando repartía panfletos en Begoña e encarcerado dous meses en Larrinaga. Unha vez liberado, marchou a París, onde tivo duros enfrontamentos coa dirección do Partido Nacionalista Vasco, o que o levou a contactar con ETA.

O verán de 1963 caeu gravemente enfermo e foille diagnosticada unha "mielite transversa de medula espiñal", unha rara enfermidade provocada pola inflamación da medula espiñal. Durante tres anos estivo completamente paralizado e pasou grandes tempadas ingresado nun sanatorio, onde recibía frecuentes visitas do seu irmán Txabi. Durante a convalecencia leu clásicos marxistas, especialmente a Lenin. En 1966 empezou a camiñar con muletas e preparou para a V Asemblea o *Informe Txatarra*. Este converteuse na base argumental para expulsar de ETA o sector que logo se transformou no Movemento Comunista de Euskadi (EMK).

Dentro de ETA ocupouse da redacción da publicación *Zutik*. Con motivo do proceso de Burgos encargouse da defensa de Xabier Izko de la Iglesia, acusado de ser o autor material da morte de Melitón Manzanas. En 48 horas redactou os 80 folios de alegacións contra a acusación que pesaba sobre Izko. Posteriormente colaborou con Gisèle Halimi na elaboración do libro que esta escribiu sobre o proceso.

En marzo de 1973 tivo un súbito agravamento da súa enfermidade. Con todo, participou na defensa de militantes de ETA ante un novo consello de guerra. Morreu o 3 de abril dese mesmo ano.

## Véxase tamén 
### Bibliografía 
* Jean Chalvidant, ETA: l'enquête, Ed. Cheminements, ISBN 2-84478-229-9
* Jacques Massey, ETA: histoire secrète d'une guerre de cent ans, Ed. Flammarion, ISBN 978-2-0812-0845-2

### Outros artigos 
* Proceso de Burgos
Ander Gorostidi

**Ander Gorostidi García**, nado en Tolosa o 23 de febreiro de 1996, é un futbolista vasco que xoga na posición de centrocampista. O seu equipo actual é o Racing de Ferrol da Primeira Federación.

## Traxectoria
Formouse nas categorías inferiores da Real Sociedad. En xuño de 2014 pasou a formar parte do filial Berio Futbol Taldea da Terceira División, equipo co que debutou durante a tempada 2014/2015. O 3 de xuño de 2016 foi promovido á Real Sociedad B da Segunda División B. O 19 de xaneiro de 2018, Gorostidi renovou contrato co club donostiarra até 2021.

O 12 de agosto de 2020 anunciouse a súa fichaxe pola Agrupación Deportiva Alcorcón da Segunda División. Gorostidi debutou profesionalmente o 13 de setembro dese ano como titular nun encontro ante o Mirandés. O 28 de xullo de 2022, tras o descenso do Alcorcón, Gorostidi asinou un novo contrato co Gimnàstic de Tarragona da Primeira Federación. En xullo de 2025 pasou a formar parte do Racing de Ferrol na mesma categoría.

## Notas 
## Véxase tamén 
### Ligazóns externas 
* Ander Gorostidi en LaPreferente.com
Thiago Ojeda

**Thiago Ezequiel Ojeda**, nado en Buenos Aires o 12 de xaneiro de 2003, é un futbolista arxentino que xoga como centrocampista ofensivo na Cultural Leonesa, cedido polo Vilarreal.

## Traxectoria 
Nacido en Buenos Aires, formouse como futbolista na canteira de Vélez Sarsfield, ata que en 2022 deu salto ao fútbol europeo ingresando na canteira do Vilarreal. Xogou no Villarreal C e no Villarreal B e na tempada 2023/24 saíu cedido ao Lugo, da Primeira Federación.

De volta no "Submarino Amarelo", o 18 de decembro de 2024 debutou co primeiro equipo na Primeira División, nun partido ante o Rayo Vallecano. Para a tempada 2025/26 foi cedido a Cultural Leonesa, da Segunda División.

## Notas
Órgano de Seguimiento y Coordinación del Extremeño y su Cultura

O **Órgano de Seguimento e Coordinación do Estremeño e a súa Cultura** (**OSCEC**), en estremeño  *Órganu de siguimientu i cordinación del estremeñu i la su coltura*, é un organismo creado o 25 de febreiro de 2011 que ten como obxectivo o estudo,  a revitalización das linguas vernáculas de Estremadura  (o estremeño, a fala e o portugués oliventino) e a protección do patrimonio cultural e natural de Estremadura.

## Organización 
O OSCEC está organizado en tres comisións temáticas, a de lingua, a de literatura e a de cultura. A primeira ocúpase do estudo das linguas propias de Estremadura. Creou un manual de ortografía unificada do estremeño. 

A comisión de literatura ocúpase da divulgación dos textos literarios escritos nalgunha destas linguas, mentres que a comisión de cultura ocúpase dos aspectos culturais tradicionais de Estremadura. Desde 2021 encárgase da coordinación do Día das Letras Estremeñas.

O seu presidente actual é Daniel Gordo.

## Notas 
## Véxase tamén 
### Ligazóns externas 
* OSCEC Estremaúra - Web oficial
Amaia (nome)

**Amaia** é un nome propio feminino galego de orixe vasca.

En xaneiro de 2023 existían 165 mulleres en Galicia co nome Amaia, cunha media de idade de 13,6 anos.

## Orixe e significado 
O nome difundiuse coa publicación do libro *Amaya o los vascos en el siglo VIII*, escrito por Francisco Navarro Villoslada en 1879. É o nome de dúas personaxes, unha é a cristiá Amaia, filla de Lorea, descendente de Aitor, e do visigodo Ranimiro; a outra é filla de Usua, outro descendente de Aitor, e de Lartaun de Butroe, unha pagá ao comezo da novela, que adopta o nome de Konstanze ao converterse ao cristianismo.

O seu significado é claro: «fin». É un nome feminino popular nas últimas décadas. Por exemplo, foi o cuarto nome feminino máis frecuente entre as nadas en Navarra en 2002 e 2003.

## Amaia noutras linguas 
* Castelán: Amaya
* Éuscaro: Amaia

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
O crente

***O crente*** (en ) é un filme dramático estadounidense de 2001 escrito e dirixido por Henry Bean no seu debut como director de longametraxe, baseada nunha historia de Bean e Mark Jacobson. Está protagonizada por Ryan Gosling, Billy Zane, Theresa Russell e Summer Phoenix. Conta a historia de Daniel Balint, un xudeu que se converte nun neonazi. Baséase vagamente na historia real de Dan Burros, un membro do Partido Nazi Estadounidense e dos Klans Unidos de América que morreu por suicidio despois de que un reporteiro de *The New York Times* revelase que era xudeu.

*O crente* estreouse no Festival de Cinema de Sundance o 19 de xaneiro de 2001, onde gañou o Gran Premio do Xurado. Estreouse nos cinemas dos Estados Unidos o 17 de maio de 2002, conseguindo valoracións positivas da crítica, especialmente referidas á actuación de Gosling. O filme gañou varios premios, incluíndo o San Xurxo de Ouro na 23ª edición do Festival Internacional de Cinema de Moscova. Recibiu catro nomeamentos aos Premios Independent Spirit.

Estreouse en galego en 2025 a través da TVG.

## Personaxes 
* Ryan Gosling como Daniel Balint
** Jacob Green como Daniel Balint de neno
* Billy Zane como Curtis Zampf
* Theresa Russell como Lina Moebius
* Summer Phoenix como Carla Moebius
* Ronald Guttman como Mr. Balint
* Glenn Fitzgerald como Drake
* Garret Dillahunt como Billings
* Heather Goldenhersh como Linda
* A. D. Miles como Guy Danielsen
* Tommy Nohilly como Whit
* Henry Bean como Ilio Manzetti
* Joshua Harto como Kyle
* Chuck Ardezzone como Chuck
* Elizabeth Reaser como Miriam
* Dean Strober como Stuart
** Frank Winters como Stuart de neno
* Judah Lazarus como Avi
** James G. McCaffrey como Avi de neno
* Sascha Knopf como Cindy Pomerantz
* Tovah Feldshuh como Woman in Shul
* Roberto Gari como Ancient Jew
* Eileen B. Weiss como muller no Yom Kippur

## Notas
José Longueira

**José Longueira Díaz**, nado na Coruña no século XIX e finado na mesma cidade o 7 de xuño de 1945, foi un empresario e diplomático galego. Empresario naval e de aduanas, foi cónsul do Perú na Coruña e exerceu como o terceiro presidente do Deportivo da Coruña entre 1909 e 1914.

## Traxectoria 
Empresario naval, dedicouse ás aduanas e consignacións a través da súa empresa familiar, "José Longueira e Hijos", activa dende 1870. En 1902 foi elixido vicecónsul do Perú na Coruña, ascendendo a cónsul en 1906.

Asiduo á Sala Calvet, vogou co equipo do ximnasio en varias regatas de remo e en 1906 foi un dos fundadores do Club Náutico da Sala Calvet. En xaneiro de 1907 foi elixido como contador na primeira xunta directiva do novo Deportivo da Sala Calvet, actual Deportivo da Coruña. En 1909 foi elixido presidente, cargo que ocupou ata 1914.

Entre 1924 e 1927 foi presidente do Colexio de Axentes y Comisionistas de Aduanas da Coruña, e foi o único galego que presidiu o Consello Xeral de Colexios de Aduanas de España. En 1928 fundou xunto a Fidel González Rodríguez a firma "Agencia Longueira, SL", hoxe "Matías González Chas SL".

Faleceu na Coruña o 7 de xuño de 1945.

## Vida persoal 
Casou con Josefina Parada Ortiz de Taranco.

## Notas 
## Véxase tamén 
### Outros artigos 
* Presidentes do Deportivo da Coruña
### Bibliografía 
*
Luis López González

**Luis López González**, nado en Maside cara a 1907, foi un sindicalista e político galego.

## Traxectoria 
Fillo de Leopoldo López Lois. Confiteiro e obreiro do ferrocarril. Militante do PCE. Co golpe de Estado do 18 de xullo de 1936 foi detido o día 20 co seu pai Leopoldo López, e estiveron presos no cárcere de Celanova. Ingresou na Prisión Provincial de Ourense o 17 de xullo de 1937. O 17 de agosto enrólase no Tercio. Reingresa na Prisión de Ourense o 2 de setembro para o xuízo. Xulgado en consello de guerra en Ourense na causa 1199/37 por rebelión militar o 5 de febreiro de 1938 xunto con Leopoldo López Lois, Manuel López González, Tomás Bermello González, Evaristo Carbón, Francisco e Manuel Gómez, Eduardo González Pérez, Tomás Lama Salgado e Celso Martínez, foi condenado a cadea perpetua. Abríronlle expediente de responsabilidades políticas. En xullo de 1942 conmútanlle a pena pola de doce anos. Cumpriu condena na Prisión Provincial de Ourense da que saíu en liberdade condicional en agosto de 1942..

## Vida persoal 
Casou en 1932 con Blanca Estrella Fernández Pajariño.
## Notas 
## Véxase tamén 
### Bibliografía 
* 
### Ligazóns externas 
* Ficha en Memoria da Coruña
* Expediente persoal do recluso Luis López González
José Guerra Cuervas

**José Guerra Cuervas**, coñecido como **Pepe Guerra**, nado nas Palmas de Gran Canaria en 1908 e finado o 5 de xuño de 1953, foi un futbolista español que xogaba como defensa.

## Traxectoria 
Durante a súa infancia e xuventude militou en varios clubs da súa illa natal como o Jaime I, o León y Castillo FC, o Unión Marina e o Marítimo. Axiña comezou a destacar como defensa e fichou polo histórico Marino FC, un dos principais clubs canarios da súa época. No Marino tivo como adestrador ao húngaro Ferenc Voggenhuber, que en 1928 fichou polo Deportivo da Coruña levando consigo catro xogadores canarios: Guerra, Hilario, Perdomo e Andrés Pérez. Co club galego debutou na Segunda División, disputando 14 partidos, case sempre tendo como compañeiro na defensa a Ramón Rey.

En 1929 regresou ás Illas Canarias e ao Marino, ao que seguiu vencellado tamén despois da súa retirada como futbolista. Foi adestrador do club en varias ocasións e formou parte da directiva.

## Notas
Selu Diallo

**Mamadou Selu Diallo**, nado en Huesca o 1 de outubro de 2003, é un futbolista hispano-guineano, que xoga de centrocampista na Cultural Leonesa, cedido polo Deportivo Alavés. 

## Traxectoria 
De ascendencia guineana, naceu en Huesca en 2003, e formouse como futbolista na Escola de Fütbol de Huesca. En 2021, debutou na Tercera División coa UD Barbastro, antes de fichar polo Deportivo Alavés. Xogou inicialmente no Club San Ignacio, da Tercera División, e máis tarde pasou ao Deportivo Alavés B.

O 2 de novembro de 2023 debutou co primeiro equipo do Alavés, nun partido da Copa do Rei ante o Deportivo Murcia FC.

## Notas
Manuel López González (cociñeiro)

**Manuel López González**, nado no Porriño o 22 de setembro de 1892 e finado en Cidade de México o 22 de xuño de 1968, foi un cociñeiro, avicultor e político galego.
## Traxectoria 
miniatura|Exiliados galegos a bordo do Ipanema.
Cociñeiro e avicultor. Traballou como avicultor no Porriño. Membro do Sindicato Agrícola da UGT, do que foi presidente e afiliado á Agrupación Socialista do Porriño dende abril de 1917. Foi concelleiro do Porriño. Traballou como cociñeiro en Buenos Aires nos hoteis Oriente e España durante case tres anos, estivo 35 días detido pola súa participación nun mitin socialista; no Hotel Boavista en Río de Xaneiro (tres anos); na Compañía de Turismo en Lisboa (seis meses) e no Hotel Moderno de Vigo (catro anos), onde foi membro do Sindicato da Industria Gastronómica da UGT.

Co golpe de Estado do 18 de xullo de 1936 agochouse ata que puido pasar a Portugal vestido de sacerdote e desde alí trasladouse a Francia e despois pasou a zona republicana. En Valencia foi xefe na cociña do Hospital Militar e en Barcelona responsable de municionamiento na Subsecretaría de Armamento. Coa caída de Cataluña exiliouse en Francia cruzando a fronteira por La Junquera o 7 de febreiro de 1939. Estivo internado no campo de concentración de Argelès sur Mer ata o 12 de xuño que embarcou no Ipanema rumbo a México, arribando a Veracruz o 7 de xullo. Residiu en Cidade de México onde inicialmente traballou como cociñeiro no Refugio da rúa Serapio Rendón 125 e despois noutros establecementos da cidade.

## Notas 
## Véxase tamén 
### Bibliografía 
* Asilados politicos españoles a bordo del vapor Ipanema
Juan Manuel López Lombana

**Juan Manuel López Lombana**, nado na Coruña no século XIX e finado en Barcelona o 26 de novembro de 1930, foi un futbolista galego que xogaba como dianteiro.

## Traxectoria 
Era o único fillo varón do condecorado militar coruñés Manuel López Doporto. Xogou ao fútbol como dianteiro e en 1906 foi un dos once xogadores do Deportivo da Coruña no primeiro partido da historia do club, ante o Coruña. Faleceu en Barcelona o 26 de novembro de 1930.

## Vida persoal 
Casou con Remedios Rodríguez e foi pai de Juan Manuel, María e Magdalena López Rodríguez.

## Notas 
## Véxase tamén 
### Bibliografía 
*
Natasa Theodoridou

**Natasa Theodoridou** (en grego, ) nada o 24 de outubro de 1970 en Salónica é unha cantante grega de folk pop e modern laïkó.

## Traxectoria 
Natasa Theodoridou iniciou a súa carreira nos clubs nocturnos da súa cidade natal, Salónica, interpretando inicialmente versións de cancións populares do pop. En 1996 trasladouse a Atenas, onde comezou a actuar xunto a destacados cantantes gregos como Antonis Remos, Labis Livieratos e Triantafilos. En agosto de 1997 publicou o seu primeiro álbum, *Natasa Theodoridou*, que obtivo de inmediato certificacións de ouro e platino. Desde entón, Theodoridou é considerada unha das figuras máis importantes da música grega contemporánea.

Ao longo da súa carreira colaborou con numerosos compositores e letristas de renome, entre eles Giorgos Theofanous, Antonis Vardis, Giorgos Moukidis, Kyriakos Papadopoulos, Michalis Hatzigiannis, Evi Droutsa e Natalia Germanou. Sobre o escenario participou en programas conxuntos con artistas como Giorgos Mazonakis, Nikos Kourkoulis, Elli Kokkinou, Sarbel e Marinella. En 2000 destacou especialmente o dúo «Επιτέλους» (*Finalmente*) con Keti Garbi, incluído no álbum *Το Κάτι*, certificado catro veces platino.

Un fito da súa traxectoria foi o álbum dobre ao vivo *Μια διαδρομή Θεσσαλονίκη–Αθήνα*, publicado en 2003 e editado tamén en DVD. Gravado durante o espectáculo de 2002–2003, o disco reflicte tanto o temperamento artístico da cantante como a forza da música folclórica grega interpretada en clave moderna, así como a intensa conexión co público.

## Discografía 
### Álbums de estudo 
* 1997: *Natasa Theodoridou / Νατάσα Θεοδωρίδου*
* 1998: *Defteri Agapi / Δεύτερη αγάπη*
* 2000: *Tha Miliso Me T’ Asteria / Θα μιλήσω με τ’ αστέρια*
* 2001: *Ip’ Efthini Mou / Υπ’ ευθύνη μου*
* 2002: *Tosi Agapi Pos Na Hathei / Τόση αγάπη πώς να χαθεί*
* 2004: *Erota, De Xereis N’ Agapas / Έρωτα δεν ξέρεις ν’ αγαπάς*
* 2005: *Os Ekei Pou I Kardia Mporei N’ Antexei / Ως εκεί που η καρδιά μπορεί ν’ αντέξει*
* 2006: *Eho Mia Agkalia / Έχω μια αγκαλιά*
* 2007: *Natasa / Νατάσα*
* 2009: *Mia Kokkini Grammi / Μια Κόκκινη Γραμμή*
* 2010: *I Zoi Mou Erotas / Η Ζωή Μου Έρωτας*
* 2012: *Apenanti / Απέναντι*
* 2013: *S’ Agapo / Σ’ Αγαπώ*
* 2016: *As’ Ta Ola Ki Ela / Ασ’ Τα Όλα Κι Έλα*
* 2018: *Pote Den Efiga Apo ’Do / Ποτέ δεν Έφυγα Απ’ εδώ*
* 2021: *I Erotiki Natasa / Η Ερωτική Νατάσα*
* 2024: *I Erotiki Natasa 2 / Η Ερωτική Νατάσα 2*

### Álbums ao vivo 
* 2003: *Mia Diadromi Thessaloniki–Athina / Μια διαδρομή Θεσσαλονίκη–Αθήνα*
* 2015: *Mazi me sena / Μαζί με σένα* (con Giorgos Theofanous)

### Compilacións 
* 2008: *Dipla Se Sena / Δίπλα σε σένα*
* 2012: *Stigmes / Στιγμές*

## Notas 
## Véxase tamén
Arthur Graham Carey

**Arthur Graham Carey**, nado en Boston, Massachusetts, o 5 de marzo de 1892 e finado en Fair Haven, Vermont, o 31 de agosto de 1984, foi un arquitecto, artista e deseñador de moedas estadounidense. 

## Traxectoria 
### Primeiros anos e formación 
Arthur Graham Carey naceu o 5 de marzo de 1892 en Boston, o segundo dos catro fillos de Agnes Laura Mary Whiteside (1860-1932) e de Arthur Astor Carey (1857-1923).

Cursou os seus estudos superiores de Arquitectura na Universidade Harvard, onde se licenciou en 1914. Igualmente, xunto co seu socio na *John Stevens Shop* John Howard Benson, encargouse do deseño e o gravado da moeda de medio dólar conmemorativa do Tricentenario de Rhode Island, emitida pola Casa da Moeda dos Estados Unidos tamén en 1936.

## Publicacións 
* (1940). *The Elements of Lettering* (con John Howard Benson). J. Stevens, Newport.

## Vida persoal 
Carey casou o 30 de agosto de 1920 con Elisabeth Foster Millet (1889-1955), a quen coñecera en Europa ao acabar a guerra. Estableceron a súa residencia inicialmente en Cambridge, Massachusetts, ata a súa instalación definitiva en Benson, e tiveron tres fillos: Joan, Hilda e Christopher. 

Un ano despois do falecemento da súa primeira esposa casou en segundas nupcias con Eleanor Roxanne Price (1924-2024), coma el artista e socia da *John Stevens Shop*. Nesta época, Carey vendeu a súa granxa *Sunrise Farm* e residiu coa súa nova esposa en Newport, Rhode Istalnd, logo en Cambridge, Massachusetts, e novamente en Benson. Xuntos tiveron un fillo e unha filla: John e Felicity.   

Arthur Grahan Grey finou en Fair Haven, Vermont, o 31 de agosto de 1984, aos 92 anos, e foi soterrado no cemiterio da igrexa católica do Cristo Sol da Xustiza, en Benson, Vermont. 

## Notas 
## Véxase tamén 
### Bibliografía 
* "Obituaries: Graham Carey". en *The Rutland Daily Herald*. 27 de setembrode 1984.
* Trutor, C. (2025). "A Man for All Seasons". En *Vermont Magazine*. 6 de agosto.

### Ligazóns internas 
* Thomas Merton Correspondence with "Carey, Arthur Graham, 1892-1984"
Escritorio remoto

En informática, o **escritorio remoto** é unha implementación do servizo de acceso remoto a través dunha interface gráfica en lugar dun shell de texto. Indica a capacidade dun determinado sistema informático para abrir unha sesión de usuario gráfica ou doutro xeito interactiva nun ordenador remoto, conectado á rede, a través dunha conexión remota, usando os recursos de entrada/saída do ordenador local.

## Características 
A sesión remota é absolutamente indistinguible dunha sesión local: o usuario ten control total da interface gráfica e do ambiente operativo (en relación cos seus privilexios de usuario definidos na máquina remota) e os dispositivos locais de entrada/saída (pantalla, teclado, dispositivos apuntadores, impresoras) funcionan coma se estivesen conectados directamente ao ordenador remoto.

A xestión dunha sesión de escritorio remoto require varios recursos dispoñibles:

* unha conexión de rede cun ancho de banda suficientemente alto para permitir operacións e interaccións fluídas coa interface de usuario;
* un protocolo de comunicación entre ordenadores que tamén permite a transferencia de información relativa ás operacións na interface de usuario (como RDP);
* a dispoñibilidade dun programa de control dedicado en ambos os ordenadores (segundo o principio da computación en rede virtual).

A conexión a través de escritorio remoto, unha vez que o protocolo de comunicación entre o ordenador e os programas servidor e cliente sexa compatible, tamén é posible entre ordenadores que executan diferentes sistemas operativos (por exemplo, entre unha máquina Unix ou tipo Unix (Linux) e unha máquina cun sistema operativo Windows). Neste caso, o operador empregará o ordenador remoto para as operacións realizadas a través do escritorio remoto e o seu propio sistema operativo para todas as demais operacións locais.

## Notas 
## Véxase tamén 
### Outros artigos 
* X Window System

### Ligazóns externas
Maspalomas (filme)

***Maspalomas*** é un filme dramático de 2025 dirixido por Jose Mari Goenaga e Aitor Arregi. Está protagonizada por José Ramón Soroiz xunto a Nagore Aranburu. A película presentouse no 73º Festival Internacional de Cine de Donostia o 21 de setembro de 2025 antes da súa estrea nos cinemas españois o 26 de setembro de 2025 por BTeam Pictures.

## Sinopse 
Vicente, de 76 anos, ten unha vida despreocupada en Maspalomas como un home abertamente homosexual ata que sofre un ictus e se ve na obriga de regresar a Donostia, onde se reencontra coa súa filla (á que abandonou anos antes) e ingresa nunha residencia de anciáns. O novo contexto leva a Vicente a optar por volver ocultar a súa orientación sexual.

## Elenco 
* José Ramón Soroiz como Vicente.
* Nagore Aranburu como Nerea.
* Kandido Uranga como Xanti.
* Zorion Eguileor como Ramon.
* Kepa Errasti como Iñaki.

## Notas 
## Véxase tamén
OU-191

A **OU-191** (na provincia de Ourense), é unha antiga estrada da Rede Secundaria da Xunta de Galicia que inicia na localidade de Francelos e remata na mesma localidade do concello de Ribadavia. Ten unha lonxitude de 0,4 quilómetros e iníciase nun cruzamento coa OU-801, na final da travesía de Francelos e finaliza nun cruzamento coa OU-801, na mesma localidade. Neste traxecto, cruza unha vella ponte sobre o río Outeiro. Foi cedido ao concello de Ribadavia, sobre principios da década de 2020. Esta estrada foi substituída co novo traxecto da actual estrada OU-801.
Batalla do Estandarte

A **batalla do Estandarte**, ás veces chamada a **batalla de Northallerton**, tivo lugar o 22 de agosto de 1138 en Cowton Moor, preto de Northallerton, en Yorkshire, Inglaterra. As forzas inglesas baixo o mando de Guillerme de Aumale repeleron un exército escocés liderado polo rei David I de Escocia.

O rei Estevo I de Inglaterra, loitando contra os baróns rebeldes no sur, enviara unha pequena forza (na súa maioría mercenarios), pero o exército inglés estaba composto principalmente por milicias locais e séquitos baroniais de Yorkshire e das Midlands do Norte. O arcebispo Thurstan de York esforzárase moito por formar o exército, predicando que resistir aos escoceses era facer a obra de Deus. Polo tanto, o centro da posición inglesa estaba marcado por un mastro (montado sobre un carro) que levaba unha píxide que levaba a hostia consagrada e dende o que ondeaban os estandartes consagrados dos ministros de York, Beverley e Ripon: de aí o nome da batalla. Este estandarte montado nun carro era un exemplo moi común na Italia contemporánea, onde se coñecía como *carroccio*.

O rei David entrara en Inglaterra por dúas razóns declaradas:

* Para apoiar a reclamación da súa sobriña Matilde ao trono inglés contra a do rei Estevo (casado con outra sobriña)
* Para agrandar o seu reino máis alá das súas ganancias anteriores.

As forzas de David xa tomaran gran parte de Northumberland, agás os castelos de Wark e Bamburgh.

Avanzando máis alá do Tees cara a York, a primeira hora do 22 de agosto, os escoceses atoparon o exército inglés disposto en campo aberto a 3 km ao norte de Northallerton; formáronse en catro "liñas" para atacalo. O primeiro ataque, por parte de lanceiros sen armadura contra homes con armadura (incluídos cabaleiros desmontados) apoiados polo fogo de arqueiros, fracasou. En tres horas, o exército escocés desintegrouse, agás por pequenos grupos de cabaleiros e homes de armas arredor de David e o seu fillo Henrique. Neste punto, Henrique liderou un ataque enérxico con cabaleiros montados; el e David retiráronse por separado cos seus compañeiros inmediatos en relativamente boa orde. Os escoceses sufriron grandes perdas, tanto en batalla como na fuxida.

Os ingleses non o perseguiron lonxe; David retrocedeu ata Carlisle e volveu reunir un exército. Nun mes, negociouse unha tregua que deixou aos escoceses libres para continuar o cerco do castelo de Wark, que finalmente caeu. Malia perder a batalla, David recibiu posteriormente a maioría das concesións territoriais que buscaba (que as crónicas din que lle foran ofrecidas antes de cruzar o Tees). David mantívoas durante toda a Anarquía, pero á morte de David, o seu sucesor Malcolm IV de Escocia viuse obrigado a entregar as conquistas de David a Henrique II de Inglaterra.

## Notas
Carey

**Carey** pode estar referido a:

## Persoas 
* **Carey Mulligan** (nada en 1985), actriz inglesa;
* **Arthur Graham Carey** (1892-1984), arquitecto, artista e deseñador de moedas estadounidense
* **Danny Carey** (nado en 1961), batería estadounidense;
* **Duane G. Carey** (nado en 1957), un astronauta estadounidense;
* **Mariah Carey** (nada en 1969), cantante, compositora, produtora e actriz estadounidense;

## Véxase tamén 
* Mariah Carey and the Arthur Doyle Hand Cream
Edgar Badia

**Edgar Badia Guardiola**, nado en Barcelona o 12 de febreiro de 1992, é un futbolista español que xoga como porteiro na Cultural Leonesa, da Segunda División.

## Traxectoria 
Formado nas canteiras do Cornellà e do Espanyol, debutou co primeiro equipo deste último o 11 de xaneiro de 2012, nun partido da Copa do Rei ante o Córdoba. Posteriormente pasou polo Granada B, o Reus, o Elche o Zaragoza, o Tenerife e a Cultural Leonesa.
## Notas
Laciana

**Laciana** (***Ḷḷaciana*** como nome tradicional en patsuezo​) é unha comarca tradicional histórica situada na provincia de León (comunidade autónoma de Castela e León), no norte de España.

## Contexto xeográfico 
thumb|esquerda|Vista de Laciana no outono.
O Val de Laciana atópase no noroeste da provincia de León, en plena cordilleira Cantábrica. Linda ao leste coas comarcas leonesas de Omaña e Babia, e ao suroeste co Bierzo. Linda tamén cos concellos asturianos de Cangas del Narcea, Degaña e Somiedo.

Laciana atópase atravesada e compartimentada polo río Sil e os seus afluentes.

Trátase dunha zona montañosa que alterna altos cumes con fondos vales, con altitudes que oscilan entre os 950 e os 2.188 metros.

Climáticamente atópase dentro da zona eurosiberiana.

## Poboacións 
O Val de Laciana está conformado polo concello de Villablino, coas poboacións de Villablino, Caboalles de Abajo, Villaseca de Laciana, Caboalles de Arriba, Villager de Laciana, Rioscuro, Eslamiadas de Laciana, Robles de Laciana, Rabanal de Abajo, Rabanal de Arriba, Llamas de Laciana, Orallo, Lumajo, e El Villar de Santiago. No pasado foron 15 poboacións pois San Miguel de Laciana tivo entidade propia ata o ano 1957, cando se anexionou a Villablino.

## Notas
Páramo Leonés

O **Páramo Leonés** é unha comarca tradicional, xeográfica e cultural da provincia de León, España, aínda que polo sur intérnase algúns quilómetros na veciña provincia de Zamora. A comarca ten uns límites xeográficos ben definidos entre as veigas dos ríos Esla e Órbigo, desde os primeiros contrafortes da cordilleira Cantábrica no norte, ata a confluencia dos ríos mencionados preto de Benavente.

A súa orografía é unha das máis chairas de toda a península ibérica, xerada por depósitos aluviales do terciario que practicamente non sufriron erosión nos últimos 25 millóns de anos. En gran parte do territorio realízase unha agricultura intensiva de regadío grazas á auga procedente do encoro de Barrios de Luna e do transvasamento Esla-Órbigo.

A comarca ten ao redor duns 20 000 habitantes e o seu centro económico é a localidade de Santa María del Páramo.

## Subcomarcas e concellos 
A comarca do Páramo Leonés á súa vez divídese en cinco subcomarcas, tres delas dividen á chaira segundo a súa latitude; a cuarta inclúe as localidades asentadas en arríbalas da marxe esquerda do río Órbigo; e a quinta, denominada «El Valle», engloba aos vales fluviais dos arroios da Oncina, Antimio, Ardón, Valdevimbre e Fontecha, situados ao nordés da comarca, entre os concellos de Chozas de Abajo, Valdevimbre e Ardón.

## Notas
Alfredo López González

**Alfredo López González**, nado en Arroyomolinos (Cáceres) o 20 de outubro de 1911 e finado en San Cidre (Bergondo) o 19 de abril de 1974, foi un mestre e político español.

## Traxectoria 
Naceu en Arroyomolinos de Montánchez o 20 de outubro de 1911. Mestre no Sequeiro (Valdoviño) dende 1933. Vivía en Atios coa súa nai Consuelo González e o seu irmán Manuel, tamén mestre en Atios. Militante de Izquierda Republicana. Co golpe de Estado do 18 de xullo de 1936 foi suspendido de emprego e soldo en agosto. Axudou o seu irmán fuxido Manuel para que puidese volver en tren de incógnito a Arroyomolinos. En xaneiro de 1941 a Comisión Depuradora publicou unha requisitoria solicitándolle o seu domicilio para remitirlle o prego de cargos. Como resultado do proceso de depuración en xuño de 1941 foi: suspensión de emprego e soldo por dous anos, traslado fora da provincia e inhabilitación para cargos directivos. Como consecuencia, foi nomeado mestre de Baio a finais de xuño. Abandonou o ensino e dedicouse aos negocios en Estremadura. Finou nun accidente de tráfico no cruzamento de San Cidre o 19 de abril de 1974.

## Notas 
## Véxase tamén 
### Bibliografía 
* 
*
Concejo de Gordón

O **Concejo de Gordón** é unha comarca tradicional da provincia de León, en España. Comprende a maior parte do actual concello de La Pola de Gordón e unha localidade do de La Robla. A comarca está a escasos quilómetros ao norte da capital.

A paisaxe do Concejo de Gordón é o típico dun val da montaña de León. Está situado no curso medio do río Bernesga.

## Poboacións 
O Val de Gordón está conformado polo concello de La Pola de Gordón, coas poboacións de La Pola de Gordón, Los Barrios de Gordón, Beberino, Buiza, Cabornera, Ciñera, Geras, Llombera, Nocedo de Gordón, Paradilla de Gordón, Peredilla, Santa Lucía de Gordón e Vega de Gordón. Polo concello de La Robla, coa única poboación de Puente de Alba.

## Notas
Babia

**Babia** é unha comarca tradicional da provincia de León, en España.

## Etimoloxía do nome 
O topónimo deriva do latín medieval na forma *Vadabia*. Os filólogos entenden que é unha palabra con orixes no vocábulo éuscaro *Ur*, auga, como Puente Orugo.

## Poboacións 
A comarca está dividida en Babia de Arriba (*Alta o de Suso*) y Babia de Abajo (*Baja o de Yuso*), que se corresponden cos concellos de Cabrillanes e San Emiliano respectivamente. 

Babia de Arriba está composta por 14 vilas, que son: Cabrillanes, La Cueta de Babia, Huergas de Babia, Lago de Babia, Mena de Babia, Meroy, Las Murias de Babia, Peñalba de Cilleros, Piedrafita de Babia, Quintanilla de Babia, La Riera, San Félix de Arce, Torre de Babia e Vega de Viejos. 

Babia de Abajo pola súa banda componse por outras 14 vilas que son: Candemuela, Cospedal, Genestosa, La Majúa, Pinos, Riolago de Babia, Robledo de Babia, San Emiliano, Torrebarrio, Torrestío, Truébano, Villafeliz de Babia, Villargusán e Villasecino. Os maiores núcleos de poboación son San Emiliano, Cabrillanes, Huergas de Babia, Piedrafita de Babia, Torrebarrio e Quintanilla de Babia.

## Notas 
## Véxase tamén 
### Outros artigos 
* Reserva da Biosfera de Babia
La Valduerna

**La Valduerna** é unha comarca tradicional da provincia de León (comunidade autónoma de Castela e León, España) que se atopa no val máis norteño dos regados polo río Duerna, próximo a La Bañeza. 

## Poboacións 
Está formado polos 7 concellos de:

* Concello de Palacios de la Valduerna coa vila de:
** Ribas de la Valduerna.
* Concello de Destriana coas 2 vilas de:
** Robledo de la Valduerna;
** Robledino de la Valduerna.
* Concello de Villamontán de la Valduerna coas 6 vilas de:
** Fresno de la Valduerna;
** Miñambres de la Valduerna;
** Posada y Torre de la Valduerna;
** Redelga de la Valduerna;
** Valle de la Valduerna;
** Villalís de la Valduerna.
* Concello de La Bañeza coas 2 vilas de:
** Santiago de la Valduerna;
** San Mamés de la Vega.
* Concello de Castrillo de la Valduerna coa vila de:
** Velilla de la Valduerna.
* Concello de Riego de la Vega coas 5 vilas de:
** Castrotierra de la Valduerna;
** San Felix de la Vega;
** Toral de Fondo;
** Toralino de la Vega;
** Villarnera de la Vega.
* Concello de Luyego coas 5 vilas de:
** Priaranza de la Valduerna;
** Tabuyo del Monte;
** Quintanilla de Somoza;
** Villalibre de Somoza;
** Villar de Golfer.

Moitas veces inclúese este val na comarca maior de Tierras de La Bañeza.

Trátase dunha comarca de economía principalmente agraria, e ademais é rica en restos arqueolóxicos, destacando a presenza en Destriana do único vestixio de arte astur prerrománico de toda a rexión, arte que estivo estendido pola actual provincia de León, con igrexas en León puramente astures.

## Notas
Adams

**Adams** pode estar referido a:

## Persoas 
* **Amy Adams** (nada en 1974), actriz e cantante estadounidense;
* **Ansel Adams** (1902-1984), fotógrafo e ambientalista estadounidense;
* **Arthur Adams** (1820-1878), médico e naturalista inglés;
* **Charles Warren Adams** (1833-1903), avogado, editor, escritor e vivisector inglés;
* **Davante Adams** (nado en 1992), xogador profesional estadounidense de fútbol americano;
* **Don Adams** (1923-2005), actor, humorista e director estadounidense;
* **Douglas Adams** (1952-2001), escritor e guionista de radio británico;
* **Douglas Q. Adams**, profesor na Universidade de Idaho;
* **Edgar Adams** (1868-1940), un nadador, saltador olímpico e numismático estadounidense;
* **Eva Adams** (1908-1991), ex-directora da Casa da Moeda dos Estados Unidos;
* Evan Adams (nado en 1966), actor, dramaturgo e médico indíxena canadense;
* **Franklin Pierce Adams** (1881-1960), xornalista e escritor estadounidense;
* **Gerry Adams** (nado en 1948), político e escritor de Irlanda do Norte;

* **Henry Adams** (1813-1877), naturalista e conquiliólogo inglés;
* **Henry Adams** (1838-1918), historiador, xornalista e novelista estadounidense;
* **James Luther Adams** (1901-1994), ministro e teólogo unitarista estadounidense;
* **James Truslow Adams** (1878-1949), historiador estadounidense;
* **Jay Adams** (1961-2014), skater estadounidense;

* **Jordan Adams** (nado en 1994), xogador estadounidense de baloncesto profesional;
* **Nathaniel Adams Coles** (1919-1965), coñecido como **Nat King Cole**, músico e cantante estadounidense;
* **Patch Adams** (nado en 1945), médico estadounidense;
* **Philippe Adams** (nado en 1969), piloto automobilístico belga;
* **Phillip Adams** (nado en 1939), director cinematográfico e arqueólogo australiano;
* **Richard Adams** (1920-2016), un novelista inglés;
* **Samuel Hopkins Adams** (1871-1958), escritor e xornalista estadounidense;
* **Steven Adams** (nado en 1993), xogador neozelandés de baloncesto profesional;
* **Thomas Adams** (nado en 1969), xogador profesional de baloncesto estadounidense;
* **Walter Sydney Adams** (1876-1956), astrónomo estadounidense;
* **Yolanda Adams** (nada en 1961), unha locutora e cantante estadounidense;

## Lugares 
## Véxase tamén 
* *Adams æbler*, filme dinamarqués (2005)
* Aeroporto Grantley Adams
* Jack Adams Award
* *Patch Adams*, filme estadounidense (1998)
Miki Bosch

**Adrià Miquel Bosch Sanchis**, coñecido como **Miki Bosch**, nado en Alginet o 9 de xuño de 2001, é un futbolista valenciano que xoga na posición de central. O seu equipo actual é o Pontevedra Club de Fútbol da Primeira Federación.

## Traxectoria
Formouse nas categorías inferiores da Unión Deportiva Alginet, do Futbol City Massanassa, do Levante Unión Deportiva e da Unión Deportiva Alzira. Neste último equipo realizou o seu debut sénior o 26 de agosto de 2018, cando entrou como substituto nun encontro de Terceira División ante o Club de Fútbol La Nucía. O 2 de decembro de 2018 regresou ao fútbol xuvenil como parte do Valencia Club de Fútbol. 

O 1 de outubro de 2020 renovou contrato co club valenciano até 2023 e marchou cedido á Sociedad Deportiva Tarazona da Segunda División B. En decembro de 2020, tras só 19 minutos de xogo co Tarazona, Miki Bosch finalizou o contrato co club aragonés e comezou unha nova cesión co Alzira. En xullo de 2021 regresou ao Valencia e foi asignado ao Valencia Mestalla da Terceira División RFEF.

O 20 de xullo de 2022, Miki Bosch fichou polo Club Recreativo Granada da Segunda Federación. O 4 de marzo de 2023 debutou co Granada nun encontro de Segunda División ante o Burgos Club de Fútbol, no que entrou como substituto do lesionado Raúl Torrente. O 2 de setembro dese ano estreouse na Primeira División nun partido contra a Real Sociedad.

En agosto de 2024 anunciouse a fichaxe de Bosch polo UCAM Murcia Club de Fútbol. O 20 de xuño de 2025 pasou a formar parte do Pontevedra Club de Fútbol da Primeira Federación.

## Palmarés
**Granada**
*Segunda División: 2022–23

## Notas 
## Véxase tamén 
### Ligazóns externas 
* Miki Bosch en LaPreferente.com
Valdería, León

A **Valdería** (leonés: Valdeiría) é unha comarca española situada ao suroeste da provincia de León, en Castela e León, España.

## Localización 
Está percorrida polo río Eria, que dálle o seu nome, e que nace na serra do Teleno para desembocar no río Órbigo, xa na provincia de Zamora. Comprende os concellos de Castrocontrigo, Castrocalbón e San Esteban de Nogales da provincia de León.

## Poboacións 
Os concellos de Castrocontrigo, Castrocalbón e San Esteban de Nogales está composta coas localidades:

* Concello de Castrocontrigo con 5 vilas:
** Morla de la Valdería;
** Torneros de la Valdería;
** Nogarejas;
** Pinilla de la Valdería;
** Pobladura de Yuso.
* Concello de Castrocalbón con 3 vilas:
** Calzada de la Valdería;
** Felechares de la Valdería;
** San Félix de la Valdería.
* San Esteban de Nogales coa mesma vila de dito concello.

## Notas
Ribera del Órbigo

A **Ribera del Órbigo** é unha comarca tradicional española situada na zona central da provincia de León.

## Xeografía 
A comarca abarca o territorio bañado polas augas do río Órbigo que nace preto de Secarejo, froito da confluencia dos ríos Omaña e Luna, aínda que os límites setentrionais sitúanse algo máis ao norte e inclúen un breve treito do río Omaña. De norte a sur abarca os termos municipais de Las Omañas, Llamas de la Ribera, Cimanes del Tejar, Carrizo de la Ribera, Turcia, Santa Marina del Rey, Benavides, Villares de Órbigo, Hospital de Órbigo e Villarejo de Órbigo.

## Notas
Joaquín Pérez Garre

**Joaquín Pérez Garre**, nado en Murcia o 23 de outubro de 1902, foi un mestre e político español.

## Traxectoria 
Naceu na provincia de Murcia o 23 de outubro de 1902. Mestre de Vilaboa (Valdoviño) dende 1935. Militante de Izquierda Republicana. Logo do triunfo da Fronte Popular foi nomeado vogal da xestora municipal de Valdoviño presidida por Frutos Burgos Ramos. Cando acontece o golpe de Estado do 18 de xullo de 1936 estaba de vacacións en Cartaxena. Foi suspendido de emprego e soldo en agosto. Empezou a traballar como mestre na provincia de Murcia en 1936. Mentres, en setembro ratificouse a súa suspensión por un período de seis meses. Foi reposto provisionalmente como mestre da escola de Vilaboa en decembro de 1938. Como consecuencia do proceso de depuración foi separado do servizo e baixa na escala en setembro de 1940. Foi propietario do cine Grej en Torre-Pacheco dende 1948.

## Recoñecementos 
O 25 de xuño de 2005 os veciños de Pantín colocaron na escola unitaria unha placa de homenaxe aos mestres represaliados en 1936 Frutos Burgos Ramos, Reinaldo Sarria Delgado, José Ambrós Gordillo, Manuel López González e Joaquín Pérez Garre.
## Vida persoal 
Casou con Felicitas Pérez Baños en 1946.

## Notas 
## Véxase tamén 
### Bibliografía 
* 

### Ligazóns externas 
* Ficha e Memoria da Coruña